kalixlouiis/myanmar-wikipedia-corpus huggingface dataset:
ထိုကဲ့သို့ ဇီဝလျှပ်စစ် ကိုရှာဖွေတွေ့ရှိမှု အတွက် ပြောပလောက်သော ဂုဏ်ပြုမှုကို မယ်မယ်ရရ မခံစားခဲ့ရပေ။
ဂယ်လ်ဗနီ နှင့် ဗိုလတာ ထိုကာလ အပိုင်းအခြားအတွင်းမှာပင် ဂယ်လ်ဗနီ၏ လုပ်ဖော်ကိုင်ဖက် ဖြစ်သူ အလက်ဇန်ဒရိုဗိုလတာ မှ ဘက်ထရီ ကိုတီထွင်ခဲ့သည်။
ဗိုလတာသည် ဂယ်လ်ဗနီ၏သတ္တဝါလျှပ်စစ်သီအိုရီ ပေါ်တွင် အခြေခံကာ ဘက်ထရီ ကို တီထွင်ခဲ့ခြင်းဖြစ်သည်။
ဂယ်လ်ဗနီသည် လျှပ်စစ်စွမ်းအင်သည် ဇီဝဗေဒ နှင့် လုံးဝသက်ဆိုင်ခြင်းမရှိသော ဘာသာရပ်တစ်ခု အဖြစ်သီးခြား လေ့လာခြင်းမပြုခဲ့ပါ။
ဂယ်လ်ဗနီသည် သတ္တဝါလျှပ်စစ်သည် ကြွက်သားမှဖြစ်ပေါ်လာသည် ဟူ၍သာ ယုံကြည်ခဲ့သည်။
ဗိုလတာ မှ ဂယ်လ်ဗနီ၏ သီအိုရီသည် မှားယွင်းနေကြောင်းကို ဘက်ထရီကို တီထွင်၍ပြသခဲ့သည်။
နောက်ဆုံးနေ့ရက်များ နှင့် ဘဝနိဂုံး ၁၇၉ဝ ဇွန်လ ၃၀ရက် တွင်ဇနီးဖြစ်သူ ကွယ်လွန်ခဲ့သည်။
၁၇၉၆တွင် နပိုလီယံ ဘိုနာပတ်၏ စစ်တပ်များရောက်ရှိ လာသောအခါ ဘိုလိုညာမြို့ တွင်အခြေအနေများ ပြောင်းလဲသွားသည်။
ဂယ်လ်ဗနီသည် သူ၏ဘာသာရေးအယူဝါဒ ကြောင့် Cisalpine Republic အတွက်သစ္စာခံကာ ကျမ်းကျိန်မှုကိုမပြု သည့်အတွက် အလုပ်မှပြုတ်ကာ ဝင်ငွေမဲ့ဘဝသို့ ရောက်ရှိခဲ့သည်။
အဖျားများ တက်ခါ ၀၄ ဒီဇင်ဘာ ၁၇၉၈တွင် ကွယ်လွန်ခဲ့သည်။
ကွယ်လွန်သူ၏ဆန္ဒအရ သူ၏ဇနီးသည်၏ အုတ်ဂူ အနီးတွင်ပင် မြုတ်နှံခဲ့သည်။
ကိုးကားချက်များ 1) English Wikipedia မှ ဆောင်းပါး Luigi Galvani (1737-1798) ကိုမှီငြမ်းရေးသား၊ သင့်လျော်အောင်ဘာသာပြန်ဆိုသည်။
2) Find the Grave (Luigi Galvani မှလည်းကောင်း၊ 3) NNDB (Luigi Galvani မှလည်းကောင်း မှီငြမ်းရေးသား၊ သင့်လျော်အောင်ဘာသာပြန်ဆိုသည်။
ဆစ်ဂနယ်သခြင်း ဟူသည် အချက်ပြလှိုင်းများ (သို့မဟုတ်) ဆစ်ဂနယ်များ ၏ အချိန်ပြတ် (discrete time) သို့မဟုတ် အချိန်ဆက် (continuous time) လုပ်ငန်းစဉ်များ (operations) နှင့် ဝေဖန်သုံးသပ်ချက်များ (analysis) ဆိုင်ရာ စနစ်အင်ဂျင်နီယာပညာ (systems engineering)၊ လျှပ်စစ်အင်ဂျင်နီယာပညာ (electrical engineering) နှင့် အသုံးချသင်္ချာပညာ (applied mathematics) တစ်မျိုး ဖြစ်သည်။
ယင်းသို့ သခြင်း ပြုလုပ်ရာတွင် သမည့် ဆစ်ဂနယ်သည် အသံဆစ်ဂနယ် (sound)၊ ရုပ်ဆစ်ဂနယ် (image)၊ အချိန်ပြောင်းတိုင်းတာ တန်ဖိုးများ (time-varying measurement values) နှင့် အာရုံခံကိရိယာ (sensor) မှလာသော အချက်အလက်များ (data) စသည်ဖြင့် အမျိုးမျိုး ကွဲပြားနိုင်သည်။
ဥပမာအားဖြင့် ဇီဝဗေဒအချက်အလက်များ ဖြစ်ကြသော အီးစီဂျီဆစ်ဂနယ် (electrocardiogram signal)၊ ထိန်းချုပ်စနစ်ဆစ်ဂနယ် (control system signal)၊ ဆက်သွယ်ရေးဆစ်ဂနယ် (telecommunication signal) စသည်တို့သည် ဆစ်ဂနယ်များ ဖြစ်ကြသည်။
စင်စစ်အားဖြင့် ဆစ်ဂနယ်များသည် အချိန်ပြောင်း (time-varying) သို့မဟုတ် နေရာပြောင်း (spatial-varying) ပေါ် အခြေခံထားသော အင်နာလော့ သို့မဟုတ် ဒစ်ဂျစ်တယ် လျှပ်စစ် ဆိုင်ရာ ဖော်ပြချက်များ (analog or digital electrical representations) ပင် ဖြစ်သည်။
ဆစ်ဂနယ်သခြင်း၏ နည်းစဉ်ခွဲများ နှင့် အသုံးပြုပုံများ ဆစ်ဂနယ်သခြင်းတွင် အောက်ပါ နည်းစဉ်များ နှင့် အယ်လ်ဂေါ်ရစ်သမ်များ ပါဝင်ပြီး ယင်းတို့ကို အသုံးပြုပုံ ဥပမာများနှင့်တကွ ဖော်ပြလိုက်ပါသည်။
Mathematical Methods and Algorithms for Signal Processing, Todd K. Moon, Wynn C. Stirling, Prentice Hall, 2000, ISBN 0-201-36186-8, page 4. လှိုင်းစစ်ခြင်း (Filtering) (ဥပမာ - အသံနိမ့်မြင့်ထိန်းညှိစနစ် (tone controls) များ နှင့် ဘက်စုံအသံညှိကိရိယာ (equalizer) များ) လှိုင်းချောခြင်း (Smoothing) (ဥပမာ - မှုန်ဝါးမှုဖယ်ရှားခြင်း (deblurring) ပုံရိပ်မြှင့်တင်ခြင်း (image enhancement)) အလိုက်သင့်လှိုင်းစစ်ခြင်း (Adaptive filtering) (ဥပမာ - ပဲ့တင်လှိုင်းဖယ်ရှားခြင်း (echo-cancellation) သို့မဟုတ် ဆူညံလှိုင်းဖယ်ရှားခြင်း (denoising)) ရောင်စဉ်စိပ်ဖြာခြင်း (Spectrum analysis)(ဥပမာ - magnetic resonance imaging, tomographic reconstruction and OFDM modulation) ဒစ်ဂျစ်တယ်ပြုလုပ်ခြင်း (Digitization) ဒေတာဖိသိပ်ခြင်း (data compression) (ဥပမာ - image compression, sound coding and other source coding) သိုလှောင်ခြင်း (Storage) (ဥပမာ - ဒစ်ဂျစ်တယ်ဖင့်နှေးလိုင်း (digital delay line) ) လှိုင်းသခြင်း (Modulation) (ဥပမာ - မိုဒင် (modem) များ၊ ရေဒီယို ဖမ်းစက်များ နှင့် လွှင့်စက်များ (radio receivers and transmitters) သွင်ပြင်ဆွဲထုတ်ခြင်း (Feature extraction) (ဥပမာ - စကားသံမှတ်မိခြင်း (speech recognition) နှင့် အက္ခရာမှတ်မိခြင်း (optical character recognition) ပုံသဏ္ဌာန်မှတ်မိခြင်း (Pattern recognition) (ဥပမာ - ကွန်ပျူတာအမြင် (computer vision)) ဆက်သွယ်ရေးစနစ်များတွင် ဆစ်ဂနယ်သခြင်းသည် အိုအက်စ်အိုင်အလွှာ(၁) (OSI layer 1) ဖြစ်သော ရုပ်အလွှာ (Physical Layer) တွင် လှိုင်းသခြင်း (modulation)၊ လှိုင်းညှိခြင်း (equalization) နှင့် လှိုင်းစပ်ခြင်း (multiplexing) စသည့်အသွင်များအားဖြင့် ရှိနေပြီး၊ အိုအက်စ်အိုင်အလွှာ(၆) (OSI layer 6) ဖြစ်သော ဖော်ပြလွှာ (Presentation Layer) တွင် အင်နာလော့မှဒစ်ဂျစ်တယ်ပြောင်းခြင်း (analog-to-digital conversion) နှင့် အချက်အလက်ဖိသိပ်ခြင်း (data compression) စသည့် ကုဒ်သွင်းခြင်း (source coding) စသည်တို့သည်လည်း ဆစ်ဂနယ်သခြင်းများပင် ဖြစ်ကြသည်။
သမိုင်းကြောင်း အလန် ဗွီ အိုပင်ဟိုင်း (Alan V. Oppenheim) နှင့် ရော်နယ် ဒဗလျူ ရှာဖာ (Ronald W. Schafer) တို့၏ အဆိုအရ ဆစ်ဂနယ်သခြင်း သဘောတရားကို ၁၇-ရာစု ကတည်းက ဂန္ထဝင် သင်္ချာစိပ်ဖြာပညာ (numerical analysis) နည်းလမ်းများ တွင် စတင် အသုံးပြုထားကြောင်း သိရှိရသည်။
ဒစ်ဂျစ်တယ်ပြုလုပ်ခြင်း (digitalization) ကိုမူ ၁၉၄၀-၁၉၅၀ ပြည့်လွန်နှစ်များကျမှသာ ဒစ်ဂျစ်တယ်ထိန်းချုပ်စနစ် (digital control system) များတွင် စတင် အသုံးချလာကြကြောင်း သူတို့က ဆိုထားသည်။
ဆစ်ဂနယ်သခြင်းပညာတွင် အသုံးပြုထားသော သင်္ချာပညာရပ်များ အဖြောင့်ဆစ်ဂနယ်များနှင့်အဖြောင့်စနစ်များ (Linear signals and systems) အသွင်ပြောင်းသီအိုရီ (transform theory) စနစ်သတ်မှတ်ခြင်း (System identification) နှင့် အမျိုးအစားခွဲခြင်း (classification) ကဲလ်ကုလပ်စ်သင်္ချာ (Calculus) ဒစ်ဖရင်ရှယ်ညီမျှခြင်းများ (Differential equations) ဗစ်တာသင်္ချာ (Vector spaces) နှင့် အဖြောင့် အက္ခရာသင်္ချာ (Linear algebra) ဖန်ရှင်စိပ်ဖြာသင်္ချာ (Functional analysis) ဖြစ်တန်စွမ်းသင်္ချာ (Probability) နှင့် ဖြစ်တန်စွမ်းနည်းစဉ်များ (stochastic processes) ထောက်လှမ်းခြင်း သီအိုရီ (Detection theory) ခန့်မှန်းခြင်း သီအိုရီ (Estimation theory) အနေတော်ပြုခြင်းသင်္ချာ (Mathematical optimization) ပရိုဂရမ်းမင်း (Programming) သင်္ချာနည်းလမ်းများ (Numerical methods) ထပ်ကြော့ခြင်းနည်းလမ်းများ (Iterative methods) ဆစ်ဂနယ်သခြင်းအမျိုးအစားများ အင်နာလော့ဆစ်ဂနယ်သခြင်း အင်နာလော့ဆစ်ဂနယ်သခြင်းဟူသည် ဒစ်ဂျစ်တယ်ဆစ်ဂနယ်အဖြစ် မပြောင်းလဲရသေးသော ဆစ်ဂနယ်များကို အသုံးပြုထားသည့် ရှေးဦးအစောပိုင်း ပေါ်ပေါက်ခဲ့သော ရေဒီယို၊ တယ်လီဖုန်း၊ ရေဒါ နှင့် တယ်လီဗွီးရှင်း စနစ်များတွင် အသုံးပြုထားသော ဆစ်ဂနယ်သခြင်း ဖြစ်သည်။
လီနီယာအီလက်ထရွန်းနစ်ပါတ်လမ်း (linear electronic circuit) များ ဖြစ်ကြသော (passive filters)၊ (active filters)၊ (additive mixers)၊ (integrators) နှင့် ဖင့်နှေးလိုင်း(delay lines) များအပြင် (non-linear circuit) များ ဖြစ်ကြသော (compandors)၊ (multiplicators) များဖြစ်ကြသော ( (frequency mixers) နှင့် (voltage-controlled amplifiers)များ၊ (voltage-controlled filters) များ (voltage-controlled oscillators) များနှင့် (phase-locked loops) များသည် အင်နာလော့ဆစ်ဂနယ်သခြင်း ကို အသုံးပြုထားကြသည်။
အချိန်ပြတ်ဆစ်ဂနယ်သခြင်း အချိန်ပြတ် ဆစ်ဂနယ်သခြင်း ဟူသည်မှာ အချိန်တစ်လျှောက်ရှိ အဆက်ပြတ်နေသော အမှတ်နေရာများအလိုက်ရှိနေသည့် ဆစ်ဂနယ်များကို ပြုပြင်ခြင်း ဖြစ်သည်။
အင်နာလော့ အချိန်ပြတ် ဆစ်ဂနယ်သခြင်း ကို sample and hold circuits, analog time-division multiplexers, analog delay lines and analog feedback shift registers တွင် အသုံးပြုထားသည်။
ယင်းသည် ဒစ်ဂျစ်တယ်ဆစ်ဂနယ်သခြင်း မတိုင်မီ ပေါ်ပေါက် အသုံးပြုခဲ့သော ဆစ်ဂနယ်သခြင်း ဖြစ်သည်။
ဒစ်ဂျစ်တယ်ဆစ်ဂနယ်သခြင်း ဒစ်ဂျစ်တယ်ဆစ်ဂနယ်သခြင်း ဟူသည် ဒဏ်ဂျစ်တယ် ပြုလုပ်ပြီးသော ဆစ်ဂနယ်များကို ပြုပြင်ခြင်း ဖြစ်သည်။
ယင်းသို့ပြုလုပ်ခြင်းကို ကွန်ပျူတာများ၊ ဒစ်ဂျစ်တယ်ပတ်လမ်းများ ဖြစ်ကြသော ASICs, field-programmable gate arrays or specialized digital signal processors (DSP chips) စသည်တို့ဖြင့် လုပ်ဆောင်သည်။
သင်္ချာသဘောအရ fixed-point and floating-point, real-valued and complex-valued ပေါင်းခြင်း နှင့် မြှောက်ခြင်း တို့ ပါဝင်သည်။
ထို့ပြင် circular buffers and look-up tables စသည်တို့လည်း ပါဝင်သည်။
ယင်းနည်းစနစ်တွင် အသုံးများသော အယ်လ်ဂေါ်ရစ်သမ်များမှာ Fast Fourier transform (FFT), finite impulse response (FIR) filter, Infinite impulse response (IIR) filter, and adaptive filters such as the Wiener and Kalman filters တို့ ဖြစ်ကြသည်။
ဆစ်ဂနယ်သခြင်းပညာရပ်ခွဲများ စာရင်းအင်း ဆစ်ဂနယ်သခြင်း (Statistical signal processing) — analyzing and extracting information from signals and noise based on their stochastic properties အသံ ဆစ်ဂနယ်သခြင်း (Audio signal processing) — for electrical signals representing sound, such as speech or music စကားသံ ဆစ်ဂနယ်သခြင်း (Speech signal processing) — for processing and interpreting spoken words ပုံရိပ်သခြင်း (Image processing) — in digital cameras, computers, and various imaging systems ဗွီဒီယိုသခြင်း (Video processing) — for interpreting moving pictures စီစဉ်ခင်းကျင်းမှုသခြင်း (Array processing) — for processing signals from arrays of sensors အချိန်-ကြိမ်နှုန်း ဆစ်ဂနယ်သခြင်း (Time-frequency signal processing) — for processing non-stationary signalsBoashash, B. (ed.), (2003) Time-Frequency Signal Analysis and Processing: A Comprehensive Reference, Elsevier Science, Oxford, 2003; ISBN 0080443354 လှိုင်းစစ်ခြင်း (Filtering) — used in many fields to process signals ဆိုက်စမစ် ဆစ်ဂနယ်သခြင်း (Seismic signal processing) အချက်အလက်ဖောက်ခွဲရှာဖွေခြင်း (Data mining) ကိုးကား ပြင်ပလင့်ခ်များ Signal Processing for Communications — free online textbook by Paolo Prandoni and Martin Vetterli (2008) Scientists and Engineers Guide to Digital Signal Processing — free online textbook by Stephen Smith Signal Processing and Recognition Group Category:ဆစ်ဂနယ်သခြင်း Category:ဆက်သွယ်ရေးအင်ဂျင်နီယာပညာ။
ဟင်္သာတဦးမြ (၂၁ အောက်တိုဘာ ၁၈၉၂ - ၁၆ ဩဂုတ် ၁၉၆၂ ) သည် မြန်မာစီးပွားရေးလုပ်ငန်းရှင် နှင့် ၁၉၄၇ ခုနှစ် တိုင်းပြုပြည်ပြုလွှတ်တော် အမတ် တစ်ဦး ဖြစ်သည်။
ဂျပန်ခေတ် ကာလ အဓိပတိ ဒေါက်တာဘမော် ခန့်အပ်ခဲ့သည့် အတိုင်ပင်ခံလွှတ်တော် အမတ် တစ်ဦးလည်း ဖြစ်သည်။
သူသည် အာဇာနည် ခေါင်းဆောင်ကြီးများ ကျဆုံးပြီးနောက် ဘုရင်ခံ ခေါင်းဆောင်သည့် ကြားဖြတ်ယာယီအစိုးရ ၌ ကူးသန်း ရောင်းဝယ်ရေး နှင့် ထောက်ပံ့ရေးဌာန ဝန်ကြီး တာဝန် နှင့် လွတ်လပ်ရပြီး ပထမဆုံး ဦးနုအစိုးရ ၏ အမျိုးသားစီမံကိန်း၊စက်မှုလက်မှု နှင့် သတ္ထုတွင်းဌာန ဝန်ကြီး တာဝန်များလည်း ထမ်းဆောင်ခဲ့သူ ဖြစ်သည်။
ငယ်ဘဝ ၁၂၅၄ ခုနှစ် တန်ဆောင်မုန်းလဆန်း ၂ ရက် (၁၈၉၂ ခုနှစ် အောက်တိုဘာ ၂၁) သောကြာနေ့ တွင် အဖ ဦးဆင်၊အမိ ဒေါ်ရွှေမ တို့က မွေးဖွားခဲ့သည့် သား ဖြစ်သည်။
မွေးရပ်ဇာတိ မှာ ဟင်္သာတနယ်သား ဖြစ်၏။
နိုင်ငံရေးဖြတ်သန်းမှု ၁၉၁၇ ခုနှစ် တွင် လူငယ်တစ်ဦးအနေဖြင့် လွတ်လပ်ရေးကြိုးပမ်းမှုထဲ တက်ကြွစွာ စတင် ပါဝင်လာခဲ့ပြီး ဝိုင်အမ်ဘီအေ အဖွဲ့သို့လည်း ဝင်ရောက်ခဲ့ခြင်းဖြင့် နိုင်ငံရေးကို စတင်ခြေချခဲ့သည်။
ယင်းနောက် ၁၉၃၆ ခုနှစ် နောက်ပိုင်းတွင် ဒေါက်တာ ဘမော် ၏ ဝံသာနုအဖွဲ့၊ဦးဘဖေ ၏ ၂၁ ဦး အဖွဲ့၊၉၁ ဌာန ရွေးကောက်ပွဲကာလ ငါးပွင့်ဆိုင် အဖွဲ့၊ဦးစော ၏ မျိုးချစ်ပါတီ တို့ထဲ ထဲထဲဝင်ဝင် ဝင်ရောက်ခဲ့သည်။
၁၉၃၆ ခုနှစ် နိုဝင်ဘာလ ၁၀ ရက်မှ ၁၄ ရက်အတွင်း ကျင်းပသည့် အထွေထွေရွေးကောက်ပွဲ ၌ သူသည် မျိုးချစ်ပါတီ ကိုယ်စားပြု၍ ဟင်္သာတအနောက်ပိုင်း အမတ် အဖြစ် ဝင်ရောက် အရွေးခံ၍ အမတ် ဖြစ်လာခဲ့သည်။
ထိုအချိန်တွင် ဂဠုန်ဦးစော သည် ၎င်းနှင့် တစ်နယ်ထဲ ဟင်္သာတ မြောက်ပိုင်း အမတ် ဖြစ်ခဲ့သည်။
၁၉၄၂ ခုနှစ် တွင် ဗမာ့လွတ်လပ်ရေးတပ်မတော် သည် မြစ်ဝကျွန်းပေါ်ဒေသသို့ ခြေချစိုးမိုးနိုင်ခဲ့ပြီးနောက် ရဲဘော်သုံးကျိပ် အဖွဲ့ဝင် ဗိုလ်ရန်နိုင် မှ ဦးစီးဖွဲ့ခဲ့သည့် ဟင်္သာတခရိုင်အုပ်ချုပ်ရေးမှူးအဖွဲ့ တွင် သူသည် ခရိုင်အုပ်ချုပ်ရေးအရာရှိ အဖြစ် ခန့်အပ်ခံရသည်။
၁၉၄၂ မတ်လတွင် ရန်ကုန်ကို ဂျပန်တို့မှသိမ်းပိုက်ပြီးနောက် ငြိမ်ဝပ်ပိပြားရေးကော်မတီခေါ် အုပ်ချုပ်ရေးအဖွဲ့များကို မြို့အသီးသီး၌ ဖွဲ့ခဲ့သည်။
၁၉၄၃ ခုနှစ် မေလဆန်း တွင် ဒေါက်တာ ဘမော်၊သခင်မြ နှင့် ဗိုလ်ချုပ် အောင်ဆန်း ဦးဆောင်သော အဖွဲ့ဝင် ၂၆ ဦးပါ မြန်မာ့လွတ်လပ်ရေး စီစဥ်မှုအဖွဲ့ တွင် အဖွဲ့ဝင် အဖြစ် တာဝန်ပေးခံရသည်။
ယင်းနောက် မြန်မာတစ်နိုင်ငံလုံး ဂျပန်လက်အောက်သို့ကျရောက်သွားပြီးချိန် ဂျပန်တို့သည် ၁၉၄၃ ခုနှစ် ဩဂုတ် ၁ ရက် တွင် ဒေါက်တာဘမော် အား နိုင်ငံတော်အဓိပတိအဖြစ်ခန့်၍အဖွဲ့ဝင် (၁၅)ဦးပါ နိုင်ငံတော်အစိုးရအဖွဲ့အား တိုးချဲ့ဖွဲ့စည်းပေးခဲ့သည်။
စကားချပ် အဆိုပါအစိုးရအဖွဲ့ ၏ ကူးသန်းရောင်းဝယ်ရေးနှင့် စက်မှုလက်မှုဌာန ဝန်ကြီး မှာ ပျော်ဘွယ် ဦးမြ (ဝန်ကြီး ကာလ သက်တမ်း ၁-၈-၁၉၄၃ - ၂၇-၉- ၁၉၄၆) ဖြစ်ပြီး ဟင်္သာတဦးမြ နှင့် မှားယွင်းဖော်ပြလေ့ရှိခဲ့ကြသည်။
ထိုရက် ၁၉၄၃ ခုနှစ် ဩဂုတ် ၁ ရက် တွင် အဓိပတိ ဒေါက်တာ ဘမော် သည် နိုင်ငံတော် အိမ်တော် ဒေါင်းခန်းမ ၌ ဩဂုတ် (၁)ရက်က စပြီး အလုပ်လက်ခံထမ်းရွက်ကြရမည့် သခင်ကိုယ်တော် မှိုင်း ဦးဆောင်မည့် အတိုင်ပင်ခံ လွှတ်တော် အမတ် (၂၀)ဦး အား ခန့်အပ်စဥ် ဟင်္သာတဦးမြ သည် မြန်မာ့လွတ်လပ်ရေး စီစဥ်မှုအဖွဲ့ ဝင် အပြင် အတိုင်ပင်ခံလွှတ်တော်အမတ် ပါ ဖြစ်လာခဲ့သည်။
ထိုနှစ်မှာပင် တရားရေးဝန်ကြီး ဦးသိမ်းမောင် ဖွဲ့စည်းလိုက်သည့် ဦးသွင် ဦးဆောင်သည့် လွှတ်တော် စည်းမျဥ်းဥပဒေများ ရေးဆွဲရေး အဖွဲ့ တွင် ဦးဘလှိုင်၊ဦးချစ်လှိုင်၊ဦးဘသီ၊ဦးဘိုးစံ၊ဦးတင် နှင့် အတူ ဟင်္သာတဦးမြ လည်း အဖွဲ့ဝင် အဖြစ် ပါဝင် ခဲ့သည်။
၁၉၄၅ ခုနှစ် တွင် ဦးစော ၏ မျိုးချစ်ပါတီ မှ နှုတ်ထွက်၍ ဖဆပလအဖွဲ့ချုပ် ၌ တစ်သီးပုဂ္ဂလ အဖြစ် လက်တွဲ ပါဝင်ခဲ့သည်။
သူသည် ဗိုလ်ချုပ်အောင်ဆန်း၊သခင်မြ တို့နှင့်အတူ လွတ်လပ်ရေးလုပ်ငန်းများအတွက် စည်းရုံးရေးခရီးစဥ်များ တွင် လိုက်ပါသူ ဖြစ်ခဲ့သည်။
ထိုစဥ်အခါက ဟင်္သာတဦးမြ သည် ဖက်ဆစ်တိုက်ဖျက်ရေး ပြည်သူ့လွတ်လပ်ရေးအဖွဲ့ချုပ် ( ဖဆပလ ) ဗဟိုဦးစီးအဖွဲ့ဝင် ဖြစ်သည်။
၁၉၄၇ ခုနှစ် ဧပြီ ၉ ရက် တွင် ကျင်းပသည့် အထွေထွေရွေးကောက်ပွဲ တွင် ဟင်္သာတမြို့မ မဲဆန္ဒနယ် ၏ တိုင်းပြုပြည်ပြုအမတ် အဖြစ် ရွေးချယ်ခံရသည်။
အခြေခံဥပဒေ ရေးဆွဲရေး ကော်မတီဝင်၊အမျိုးသားစီမံကိန်းအဖွဲ့ ဒုတိယဥက္ကဋ္ဌ စသည့် တာဝန်များ ပေးအပ်ခံရသည်။
၁၉၄၇ ခုနှစ် ဇူလိုင် ၁၉ ရက် အာဇာနည်ကြီးများ လုပ်ကြံခံရပြီး ညနေပိုင်းအချိန်တွင် ဖွဲ့စည်းခဲ့သည့် ဥက္ကဋ္ဌ အဖြစ် ဘုရင်ခံ၊ဒုတိယ ဥက္ကဋ္ဌ အဖြစ် ဦးနု တို့၏ ကြားဖြတ်ယာယီအစိုးရအဖွဲ့ တွင် ကူးသန်းရောင်းဝယ်ရေး နှင့် ထောက်ပံ့ရေးဌာန ဝန်ကြီး အဖြစ် ထည့်သွင်းခန့်အပ်ခံရသည်။
အဆိုပါ ကြားဖြတ်ယာယီအစိုးရအဖွဲ့သည် အဖွဲ့ဝင် (၁၇)ဦး ပါဝင်ခဲ့သည်။
ထိုနေ့မှာပင် အဖွဲ့ဝင် (၂၀)ဦးပါ ဖဆပလအဖွဲ့ချုပ် အလုပ်အမှုဆောင်အဖွဲ့သစ် ကို ဖွဲ့ခဲ့ရာတွင် ဟင်္သာတဦးမြ သည် အမှုဆောင် အဖြစ် ပါဝင်ခဲ့သည်။
ယင်းအပြင် သူသည် အာဇာနည်ခေါင်းဆောင်ကြီးများ၏ စျပနကျင်းပရေးကော်မတီ ၏ ဥက္ကဋ္ဌ အဖြစ်လည်း ဆောင်ရွက်ခဲ့သည်။
၁၉၄၈ ခုနှစ် ဇန်နဝါရီ ၄ ရက် တွင် သူသည် လွတ်လပ်ပြီးခေတ် ပထမဆုံး ဦးနုအစိုးရ ၏ အမျိုးသားစီမံကိန်း၊စက်မှုလက်မှု နှင့် သတ္ထုတွင်းဌာန ဝန်ကြီး ဖြစ်လာခဲ့သည်။
ထိုတာဝန်ကို ရက်ပိုင်းခန့်သာ တာဝန်ထမ်းဆောင်ခဲ့ပြီး နှုတ်ထွက်စာတင်သည်။
၎င်း၏ နှုတ်ထွက်စာကို ၁၉၄၈ ခုနှစ် ဇန်နဝါရီ ၁၃ ရက် တွင် ကျင်းပသည့် ဝန်ကြီးများအဖွဲ့ တတိယအကြိမ် အစည်းအဝေးက သဘောတူခွင့်ပြုပေးခဲ့ပြီး၊တစ်ဆက်တည်းတွင် စီးပွားရေးစီမံကိန်းအဖွဲ့ ၏ အကျိုးတော်ဆောင် ဥက္ကဋ္ဌ ရာထူးကို ဝန်ကြီးများအဖွဲ့က အပ်နှင်းခဲ့သည်။
သူသည် ပြည်ထောင်စုမြန်မာနိုင်ငံတော်ဘဏ် ၏ ပထမဦးဆုံး ဥက္ကဋ္ဌ အဖြစ်လည်း ခန့်အပ်ခံရသည်။
သူသည် လွတ်လပ်ရေးရပြီးနောက် ပထမဆုံးပြုလုပ်သော ၁၉၅၁-၅၂ ရွေးကောက်ပွဲတွင် ဖက်ဆစ်ဆန့်ကျင်ရေး ပြည်သူ့လွတ်လပ်ရေး အဖွဲ့ချုပ် (ဖဆပလ) မှနေ၍ ဟင်္သာတ အလယ်ပိုင်း ပါလီမန် အမတ် အဖြစ် ဝင်ရောက်ယှဥ်ပြိုင်ခဲ့ပြီး ရွေးချယ်ခံရပြီး အမတ်တာဝန်များကိုသာ ထမ်းဆောင်ခဲ့သည်။
စီးပွားရေးလုပ်ငန်းများလုပ်ကိုင်ခြင်း ၁၉၀၆ ခုနှစ် တွင် အကိုကြီးဖြစ်သူ ဦးအောင်မြတ်ကျော် နှင့် ဒေါ်ငွေယုံ တို့က မွေးစားခဲ့သည်။
ထိုအချိန်မှစ၍ မိဘလက်ငုတ်လက်ရင်းလုပ်ငန်းဖြစ်သည့် ဆန်စက်လုပ်ငန်းဖြင့် စီးပွားရေးလောကထဲ စတင်ဝင်ရောက်လာခဲ့သည်။
သူသည် ဆီစက်လုပ်ငန်းကိုလည်း လုပ်ကိုင်ခဲ့သည်။
အသက် ၂၀ အရွယ်မှာပင် မြို့မျက်နှာဖုံးတစ်ဦး ဖြစ်လာကာ ဟင်္သာတနယ်တကြော ကျော်ကြားသူ ဖြစ်လာခဲ့သည်။
ထိုနောက်ပိုင်းကစ၍ သူသည် ရန်ကုန်မြို့တွင် ကုမ္ပဏီထူထောင်နိုင်သည်အထိ စီးပွားရေးအင်အား တောင့်တင်းခိုင်မာလာသည်။
သူ၏ ဆန်စပါးလုပ်ငန်း၊ သစ်ထုတ်လုပ်ရေး နှင့် သစ်စက်လုပ်ငန်း၊ကြေးနီ၊ ခဲ နှင့် သတ္ထုတူးဖော်ရေးလုပ်ငန်း၊ကျောက်မျက်လုပ်ငန်း၊ဆေးတံသောက်ဆေးလုပ်ငန်း၊ပိန်းကြာဖက် ဖဲထီး နှင့် ပဒုမ္မာဆပ်ပြာ လုပ်ငန်း အစရှိသည့် လုပ်ငန်းပေါင်းစုံတို့ကို လုပ်ကိုင်ခဲ့သည်။
သူသည် ရုရှားနိုင်ငံမှ ထုတ်လုပ်သည့် မော့စကိုဗစ်ကားအမျိုးအစား နှင့် ချက်ကိုစလိုဗက်ကီးယားမှ ထုတ်လုပ်သည့် စကိုဒါကားများကို မြန်မာပြည်အတွက် တစ်ဦးတည်းကိုယ်စားလှယ် အဖြစ် တင်သွင်းခဲ့သည်။
၁၉၄၂ ခုနှစ် တွင် မြန်မာကုန်သည်ကြီးများအသင်း၏ ပထမဦးဆုံး ဥက္ကဋ္ဌ အဖြစ် တင်မြှောက်ခံရသည်။
ထိုတာဝန်ကို ၁၉၄၇ ခုနှစ် အထိ တာဝန်ထမ်းဆောင်ခဲ့သည်။
၁၉၄၈ ခုနှစ် တွင် စီးပွားရေးဆိုင်ရာ နှင့် တည်ဆောက်ရေးဆိုင်ရာ အဖွဲ့အစည်းများဖြစ်သည့် အမျိုးသားစီမံကိန်းအဖွဲ့ နှင့် ရေအားလျှပ်စစ်ရှာဖွေရေးအဖွဲ့ တို့၏ ဒုတိယဥက္ကဋ္ဌ( ၁၉၄၈ - ၅၂)၊အစိုးရသတ္ထုရောင်းဝယ်ရေးအဖွဲ့၊ရေနံလုပ်ငန်းဆိုင်ရာအဖွဲ့ တို့၏ ဥက္ကဋ္ဌ တာဝန်များ ထမ်းဆောင်ခဲ့သည်။
မဟာသီရိသုဓမ္မ ဟင်္သာတဦးမြ၊တင့်ဇော် ပြုစုသည် သူသည် ၁၉၅၁ ခုနှစ် တွင် အောင်မြင်နေပြီဖြစ်သည့် ဦးမြ နှင့် သားများ ကုမ္ပဏီ သည် မုံရွာ၊ချင်းတွင်း၊ဘုတလင် ဒေသတို့ရှိ Bauxite သတ္ထုတစ်မျိုးကို ခြေရာခံမိရင်း သတ္ထုရှာဖွေရေးလုပ်ငန်နယ်ပယ်ထဲ ဝင်ရောက် လုပ်ကိုင်ခဲ့သည်။
သူသည် ပြည်ပနိုင်ငံများသို့ လေ့လာရေးခရီးစဥ် အမြောက်အများသွားရောက်ခဲ့ပြီး ၁၉၅၂ ခုနှစ် တွင် မော်စကိုမြို့ ၌ ကျင်းပသည့် ကမ္ဘာ့စီးပွားရေးကွန်ဖရင့် ခရီးစဥ် နှင့် ၁၉၆၀ ပြည့်နှစ် မြောက်ကိုရီးယားနိုင်ငံ ခရီးစဥ်တို့မှာ အထူးထင်ရှားခဲ့ပြီး ထိုခရီးစဥ်တို့ကို မြန်မာကုန်သွယ်ရေးအဖွဲ့ ခေါင်းဆောင် အဖြစ် သွားရောက်ခဲ့ခြင်းဖြစ်သည်။
ပုဂ္ဂိုလ်ရေးဘဝ သူသည် အိမ်ထောင်သည် တစ်ဦး ဖြစ်ပြီး သား ၇ ဦး၊သမီး ၂ ဦး ထွန်းကားခဲ့သည်။
ဘဝနိဂုံး ၁၉၆၂ ခုနှစ် ဩဂုတ် ၁၆ ရက် နံနက် ၁ နာရီ တွင် ရန်ကုန်မြို့၊ခြောက်မိုင်၊ပြည်လမ်း (ဓမ္မာရုံလမ်း) ရှိ နေအိမ် ၌ လူကြီးရောဂါ ဖြင့် ကွယ်လွန်ခဲ့သည်။
ကိုယ်ပိုင်ကျောင်းမှတ်ပုံတင်ဥပဒေ(၂၀၁၁ ခုနှစ် ပြည်ထောင်စုလွှတ်တော် ဥပဒေအမှတ် ၁၄) ကို ၂၀၁၁ ခုနှစ် ဒီဇင်ဘာလ ၄ ရက်နေ့ထုတ် နိုင်ငံပိုင်သတင်းစာများတွင် ၂၀၁၁ ခုနှစ် ဒီဇင်ဘာလ ၂ ရက်နေ့ ရက်စွဲဖြင့် နိုင်ငံတော်သမ္မတ ဦးသိန်းစိန် မှ လက်မှတ်ရေးထိုး၍ ထုတ်ပြန် ကြေညာခဲ့သည်။
မြန်မာ့အလင်းသတင်းစာ (၄.၁၂.၂၀၁၁) အောက်ပါ ဆောင်းပါးသည် ကိုယ်ပိုင်ကျောင်းမှတ်ပုံတင်ဥပဒေပါ အချက်အလက်များမှ ကောက်နုတ်ချက်များသာ ဖြစ်သည်။
ကွဲလွဲချက်များ ရှိပါက သို့မဟုတ် ဆိုလိုရင်းနှင့်ပတ်သက်၍ ဒွိဟဖြစ်ပါက မူရင်း ကိုယ်ပိုင်ကျောင်းမှတ်ပုံတင်ဥပဒေတွင်သာ ပြန်လည်ဖတ်ရှုရန် ဖြစ်သည်။
ပါဝင်သောအခန်းများ အဆိုပါ ကိုယ်ပိုင်ကျောင်းမှတ်ပုံတင်ဥပဒေတွင် အခန်း(၈)ခန်း ပါဝင်ပြီး အမည်နှင့် အဓိပ္ပာယ်ဖော်ပြချက်၊ လုပ်ငန်းတာဝန်များ၊ ကိုယ်ပိုင်ကျောင်း မှတ်ပုံတင်လတ်မှတ်ထုတ်ပေးခြင်း၊ ကိုယ်ပိုင်ကျောင်းဆရာ မှတ်ပုံတင် လက်မှတ်ထုတ်ပေးခြင်း၊ စီမံခန့်ခွဲရေးနည်းလမ်းအရ အရေးယူ ခြင်းနှင့် အယူခံခြင်း၊ တားမြစ်ချက်များ၊ ပြစ်မှုနှင့်ပြစ်ဒဏ်များ၊ အထွေထွေဟူ၍ ပါရှိသည်။
ကိုယ်ပိုင်ကျောင်းတည်ထောင်ခြင်း ကိုယ်ပိုင်ကျောင်း တည်ထောင်ဖွင့်လှစ်ရာတွင် ပြည်ပနိုင်ငံအကူအညီဖြင့် တည်ထောင်ဖွင့်လှစ်သော ကျောင်းမဖြစ်စေရခြင်း၊ နိုင်ငံခြားအဖွဲ့အစည်းမှ ဦးစီးတည်ထောင် ဖွင့်လှစ်သော (သို့မဟုတ်) ထိုအဖွဲ့အစည်း၏ အကူအညီဖြင့် တည်ထောင်ဖွင့်လှစ်သော ကျောင်းမဖြစ်စေရခြင်း သာသနာပြုကျောင်းမဖြစ်စေရ ကိုယ်ပိုင်ကျောင်း ဖွင့်လှစ်လိုသော ပုဂ္ဂိုလ်သည် တစ်ဦးတည်းက တည်ထောင်ဖွင့်လှစ်လိုခြင်းဖြစ်ပါက မြန်မာနိုင်ငံ သားဖြစ်ခြင်း၊ အဖွဲ့အစည်းက တည်ထောင်လိုခြင်းဖြစ်ပါက ထိုအဖွဲ့အစည်း၏ အုပ်ချုပ်မှု အဖွဲ့ဝင်အားလုံးသည် မြန်မာနိုင်ငံ သားဖြစ်ရမည်ဟု ဖော်ပြပါရှိသည်။
ကိုယ်ပိုင်ကျောင်းအတွက်လိုအပ်ချက်များ ထို့အပြင် ကိုယ်ပိုင်ကျောင်းတည် ထောင်ဖွင့်လှစ်နိုင်ရန် (က) အခြေခံပညာမူလတန်းကျောင်း၊ အလယ်တန်းကျောင်း သို့မဟုတ် အထက်တန်းကျောင်းကို ဖွင့်လှစ်ရန် စီမံထားရှိခြင်း။
(ခ) ကျောင်းပတ်ဝန်းကျင်၊ ကျောင်းဝင်း၊ ကျောင်းစာသင်ခန်း များသည် ကျန်းမာရေးနှင့်ညီညွတ်၍ သန့်ရှင်းစင်ကြယ်မှုရှိခြင်း။
(ဂ) ကျောင်းအဆောက်အအုံသည် ကျောင်းအဖြစ်အသုံးပြုနိုင်သည့် အခြေအနေရှိခြင်း။
(ဃ) ကျောင်းသားများ၏ အသက်အရွယ်နှင့် ကျောင်းသားဦးရေအလိုက် ကျောင်းသုံးပရိဘောဂ၊ သင်ကြားမှုအထောက်အကူ ကိရိ ယာပစ္စည်းများ၊ နေရာထိုင်ခင်းများ၊ ကျောင်းစုဝေးပွဲနှင့် အားကစားပြုလုပ်ရန်နေရာများ သင့်တင့်လုံလောက်စွာ ရှိခြင်း။
(င) ထပ်ဆောင်း သင်ခန်းစာများကို ပြည့်စုံမှန်ကန်စွာ ပြုစုတင်ပြခြင်း။
(စ) ကိုယ်ပိုင်ကျောင်း၏ အတန်းများတွင် ဘာသာရပ်အလိုက် သင်ကြားမည့် ကိုယ်ပိုင်ကျောင်းဆရာဦးရေ လုံလောက်မှုရှိခြင်း။
(ဆ) ကိုယ်ပိုင်ကျောင်းတွင် သင်ကြားမည့် ရက်သတ္တပတ်သင်ကြားမှု အစီအစဉ်ကို စနစ်တကျရေးဆွဲထားခြင်း။
(ဇ) ဘော်ဒါဆောင်ထားရှိပါက ၁။
ဘော်ဒါ ဆောင်အဆောက်အအုံသည် ဘော်ဒါဆောင်အဖြစ် အသုံပြုနိုင်သည့် အခြေအနေရှိခြင်း။
အမျိုးသားဘော်ဒါဆောင်နှင့် အမျိုးသမီးဘော်ဒါဆောင်များကို သီးခြားစီထားရှိပြီး ဘော်ဒါဆောင်အား လုံခြုံစွာကာရံထားရှိခြင်း။
ဘော်ဒါဆောင်အလိုက် အဆောင်မှူးထားရှိခြင်း။
ကျန်းမာရေး စောင့်ရှောက်မှုအစီအမံများ ထားရှိခြင်း။
ကျန်းမာရေးနှင့် ညီညွတ်သည့် စားရိပ်သာစီစဉ်ထားရှိခြင်း စသည်တို့ လိုအပ်ကြောင်းဖော်ပြပါရှိသည်။
ပညာရေးဝန်ကြီးဌာန၏တာဝန်များ ပညာရေးဝန်ကြီးဌာန သည် ကိုယ်ပိုင်ကျောင်းများကို ကြီးကြပ်ရန်အတွက် အောက်ပါပညာရေးအရာရှိ အဆင့်ဆင့်ကို တာဝန်ပေးထားရမည်ဖြစ်သည်။
ညွှန်ကြားရေးမှူးချုပ်၏တာဝန်များ ကိုယ်ပိုင်ကျောင်းနှင့် ကိုယ်ပိုင်ကျောင်းဆရာများ၏ လုပ်ငန်းဆောင်ရွက်မှုများအား လက်အောက်မှ ပြည်နယ်/တိုင်းဒေသကြီး ပညာရေးမှူးများအား ကြီးကြပ်စေခြင်း စည်းကမ်းမညီညွတ်မှုများအား လက်အောက်မှ တင်ပြလာမှုအပေါ် အထက်သို့ဆက်လက်တင်ပြခြင်း ထပ်ဆောင်းသင်ခန်းစာများ၊ သင်ကြားရေးပိုင်းများနှင့် လုပ်ငန်းဆောင်ရွက်မှုများအား စစ်ဆေးခြင်း လက်အောက်မှ ပြည်နယ်/တိုင်းဒေသကြီး ပညာရေးမှူးများ၏ ဆုံးဖြတ်ချက်များအပေါ် မကျေနပ်၍ အယူခံတက်လာပါက ညွှန်ချုပ်အဆင့်ဖြင့် အပြီးအပြတ် ဆုံးဖြတ်ပေးခြင်း ပြည်နယ်/တိုင်းဒေသကြီးပညာရေးမှူးများ၏တာဝန်များ ကျောင်းတည်ထောင်ရန် လျှောက်ထားသူများအား ကွင်းဆင်း စစ်ဆေးခြင်း စည်းကမ်းနှင့်မညီသောကျောင်းများကို သဘောထားမှတ်ချက်နှင့်တကွ အထက်သို့ တင်ပြခြင်း ထပ်ဆောင်းသင်ခန်းစာအတွက် ညွှန်ချုပ်ထံ တင်ပြ၍ သဘောထားမှတ်ချက်ရယူခြင်း ကိုယ်ပိုင်ကျောင်းဆရာလက်မှတ် ထုတ်ပေးခြင်း၊ ငြင်းပယ်ခြင်း၊ ဆိုင်းငံ့ခြင်း၊ ပယ်ဖျက်ခြင်း ကိုယ်ပိုင်ကျောင်းများအား အခါအားလျော်စွာ စစ်ဆေးခြင်း ကိုယ်ပိုင်ကျောင်းများလိုက်နာရန်အချက်များ ဒို့တာဝန်အရေးသုံးပါးအား ဦးထိပ်ထားခြင်း ကိုယ်ပိုင်ကျောင်းဆရာမှတ်ပုံတင်လက်မှတ် ရှိသူကိုသာ သင်ကြားခွင့်ပြုခြင်း နိုင်ငံတော်၏အကျိုးနှင့် မူဝါဒများကိုဆန့်ကျင်သော စာများ၊ လေ့ကျင့်ခန်းများ စီစဉ်မှု မပြုပေးခြင်း အခြေခံသင်ရိုးမာတိကာများ လျော့နည်းမှု မရှိစေရ ကျောင်းသားတစ်ဦးချင်းအလိုက် အရည်အချင်းမှတ်တမ်းချုပ် နှင့် ကျောင်းဝင်၊ ကျောင်းထွက်၊ ကျောင်းပြောင်း လက်မှတ်များ စနစ်တကျပြုလုပ်ခြင်း ကျောင်းသားတစ်ဦးချင်း၏ အသက်၊ မွေးသက္ကရာဇ်ကို ညွှန်းကြားချက်အတိုင်း အတိအကျလိုက်နာခြင်း ပညာရေးဝန်ကြီးဌာနမှ ခွင့်ပြုမှသာ တည်ထောင်သူပြောင်းလဲခြင်း၊ ကျောင်းအမည်ပြောင်းလဲခြင်း မိဘအုပ်ထိန်းသူသဘောတူညီမှသာ ကျောင်းသားအား နာမည်ပြောင်းခြင်း၊ နာမည်ထပ်တိုးပေးခြင်း ကျောင်းပြောင်း၊ ကျောင်းထွက်လက်မှတ်များ ထုတ်ပေးခြင်း သင့်လျော်သောကျောင်းဝတ်စုံ သတ်မှတ်ခြင်း (ဝတ်စုံအရောင်ကို ကွဲပြားစွာသတ်မှတ်နိုင်သည်) ဘာသာရေးဆိုင်ရာ သင်ခန်းစာများ သင်ကြားခွင့်မပြုခြင်း ကိုယ်ပိုင်ကျောင်းဆရာ မှတ်ပုံတင်လက်မှတ်ထုတ်ပေးခြင်း ကိုယ်ပိုင်ကျောင်းဆရာ မှတ်ပုံတင်လက်မှတ် ရရှိရန် ပြည်နယ်/တိုင်းဒေသကြီးပညာရေးမှူးရုံးသို့ လျှောက်ထားရမည်။
လျှောက်ထားနိုင်သူ၏ အရည်အချင်းများမှာ- ပြည်တွင်း သို့မဟုတ် ပြည်ပ မှ ပါရဂူဘွဲ့ရရှိထားသူ သို့မဟုတ် ပညာရေးဘွဲ့ ရရှိထားသူ ဘွဲ့တစ်ခုခုရရှိထားပြီး ဆရာအတတ်ပညာဆိုင်ရာ ဒီပလိုမာ သို့မဟုတ် လက်မှတ်ရှိသူ ဘွဲ့တစ်ခုခုရရှိထားပြီး ပညာရေးဝန်ကြီးဌာနမှ စီစဉ်ပေးသော ဆရာအတတ်ပညာ ရက်တိုသင်တန်းဆင်းလက်မှတ်ရှိသူ အထက်ဖော်ပြပါလက်မှတ်များ မရှိသော်လည်း နိုင်ငံတော်ပိုင် တက္ကသိုလ်၊ ကောလိပ်၊ အခြေခံပညာကျောင်းများတွင် ဆရာအဖြစ် အနည်းဆုံး ၅-နှစ်အမှုထမ်းဖူးသူ အရေးယူခြင်းနှင့်အယူခံခြင်း ကိုယ်ပိုင်ကျောင်းမှတ်ပုံတင်လက်မှတ်ကို ပယ်ဖျက်ခြင်းမပြုလုပ်မီ ရက်ပေါင်း(၃၀)ကြိုတင်၍ မပယ်ဖျက်သင့်ကြောင်း ချေပလွှာ တောင်းရမည်။
ပညာရေးဝန်ကြီးဌာန၏ အဆုံးအဖြတ်သည် အပြီးအပြတ် ဖြစ်သည်။
ကိုယ်ပိုင်ကျောင်းဆရာနှင့်ပတ်သက်၍ ဆုံးဖြတ်ချက်ကို မကျေနပ်ပါက ရက်ပေါင်း (၃၀) အတွင်းသတ်မှတ်ချက်များနှင့်အညီ အယူခံဝင်နိုင်သည်။
တားမြစ်ချက်များ ကိုယ်ပိုင်ကျောင်းမှတ်ပုံတင်လက်မှတ်မရှိပဲ ကိုယ်ပိုင်ကျောင်းတည်ထောင်ဖွင့်လှစ်ခြင်းမပြုရ ကိုယ်ပိုင်ကျောင်းဆရာမှတ်ပုံတင်လက်မှတ်မရှိပဲ ကိုယ်ပိုင်ကျောင်းဆရာအဖြစ် ဆောင်ရွက်ခြင်းမပြုရ နိုင်ငံရေး၊ ဘာသာရေး များကို ဟောပြောပို့ချခြင်းမပြုရ ကိုယ်ပိုင်ကျောင်းမှတ်ပုံတင်လျှောက်လွှာတွင် မမှန်မကန်ဖော်ပြခြင်းမပြုရ၊ မှတ်ပုံတင်လက်မှတ်ပါ အချက်အလက်များကို ပြင်ဆင်ပြောင်းလဲခြင်းမပြုရ ကိုယ်ပိုင်ကျောင်းမှတ်ပုံတင်လက်မှတ်ကို အခြားသူအားလွှဲပြောင်းခြင်းမပြုရ ပညာရေးဝန်ကြီးဌာနမှ ခွင့်ပြုချက်မရပဲ ပညာသင်နှစ်တစ်ခုအတွင်း မိမိသဘောအလျောက် အပြီးပိတ်သိမ်းခြင်း မပြုရ ကိုယ်ပိုင်ကျောင်းနှင့်ပတ်သက်၍ မမှန်မကန်ကြော်ငြာခြင်းမပြုရ ကိုယ်ပိုင်ကျောင်းဆရာမှတ်ပုံတင်လျှောက်လွှာတွင် မမှန်မကန်ဖော်ပြခြင်းမပြုရ၊ မှတ်ပုံတင်လက်မှတ်ပါ အချက်အလက်များကို ပြင်ဆင်ပြောင်းလဲခြင်းမပြုရ ကိုယ်ပိုင်ကျောင်းဆရာမှတ်ပုံတင်လက်မှတ်ကို အခြားသူအားလွှဲပြောင်းခြင်းမပြုရ ပြစ်ဒဏ်များ ကိုယ်ပိုင်ကျောင်းမှတ်ပုံတင်လက်မှတ်မရှိပဲ ကျောင်းထောင်ဖွင့်လှစ်ပါက ထောင်ဒဏ်(၃)နှစ် + ငွေဒဏ်(၃)သိန်းကျပ် နိုင်ငံရေး၊ ဘာသာရေးသင်ကြားလျှင် ထောင်ဒဏ် (၁)နှစ်မှ (၃)နှစ် + ငွေဒဏ် (၃)သိန်းကျပ် ကိုယ်ပိုင်ကျောင်းနှင့်ပတ်သက်၍ တားမြစ်ချက်ပါ အချက်များကို ချိုးဖောက်လျှင် ထောင်ဒဏ် (၁)နှစ်မှ (၃)နှစ် + ငွေဒဏ် (၃)သိန်းကျပ် ကိုယ်ပိုင်ကျောင်းဆရာနှင့်ပတ်သက်၍ တားမြစ်ချက်ပါ အချက်များကို ချိုးဖောက်လျှင် ထောင်ဒဏ် (၁)နှစ် + ငွေဒဏ် (၁)သိန်းကျပ် အထွေထွေပြဋ္ဌာန်းချက်များ မူလတန်းသီးသန့်ကိုယ်ပိုင်ကျောင်း၊ အလယ်တန်းသီးသန့်ကိုယ်ပိုင်ကျောင်း၊ အထက်တန်းသီးသန့်ကိုယ်ပိုင်ကျောင်း ဟူ၍ ခွဲခြားဖွင့်ခွင့်ရှိသည်။
မြို့နယ်ပညာရေးမှူးအဆင့်ထက်မနိမ့်သူ ပညာရေးအရာရှိမှ မည်သည့်ကိုယ်ပိုင်ကျောင်းကိုမဆို အချိန်မရွေးစစ်ဆေးနိုင်သည်။
ဤဥပဒေပါ ပြစ်မှုများသည် ရဲအရေးယူပိုင်ခွင့်ရှိသောပြစ်မှု များ ဖြစ်သည်။
ပညာရေးဝန်ကြီးဌာနမှ ကြိုတင်ခွင့်ပြုမိန့်ရယူပြီး ပညာရေးအရာရှိမှ တရားလိုပြု၍ တရားစွဲရမည်။
ပညာရေးဝန်ကြီးဌာနမှ လိုအပ်သော နည်းဥပဒေ၊ စည်းမျဉ်း၊ စည်းကမ်းများ၊ အမိန့်များကို ထုတ်ပြန်နိုင်သည်။
thumb|စူးအက်တူးမြောင်းထဲမှ အမေရိကန် စစ်သင်္ဘောတစ်စီး ကို တွေ့ရစဉ် တူးမြောင်းသည် များသောအားဖြင့် လူတို့ ဖောက်လုပ်ထားပြီး ရေစီးသွားရန် ပြုလုပ်ထားသည်။
၁၈ ရာစုနှင့် ၁၉ ရာစုများတွင် လေးလံသော ဝန်စည်စလယ်များ သယ်ဆောင်ရန် တူးမြောင်းများကို ဖောက်လုပ်ခဲ့ကြသည်။
တူးမြောင်းများသည် ရေကန်များ နှင့် မြစ်များ သို့မဟုတ် ပင်လယ်၊ သမုဒ္ဒရာများ နှင့် ဆက်စပ်နေသည်။
တချို့ တူးမြောင်းများမှာ လှေများဖြတ်သန်းနိုင်ကြသည်။
တချို့ မှာ စိုက်ပျိုးရေးအတွက် သာ ဖြစ်သည်။
ကျော်ကြားသော ပနားမား တူးမြောင်း သည် အတ္တလန်တစ် သမုဒ္ဒရာ နှင့် ပစိဖိတ် သမုဒ္ဒရာ နှစ်ခု ကို ဆက်သွယ်ထားသည်။
မြောင်းထိန်းနံရံ များကို ရွှံ့စေးများ သို့ ကွန်ကရစ် များဖြင့် ဆောက်လုပ်ထားလေ့ရှိသည်။
သမိုင်း တူးမြောင်းကို လယ်ယာစိုက်ပျိုးရေးအတွက် ရေထုတ်ခြင်း၊ ရေသွင်းခြင်းအလို့ငှာသော်လည်းကောင်း၊ ရေကြောင်းသယ်ယူပို့ဆောင်ရေးအတွက်သော်လည်းကောင်း ဖောက်လုပ်ကြသည်။
ရှေးဦးစွာ၌ တူးမြောင်းများကို လယ်ယာလုပ်ကိုင်ရေး အတွက်သာ ဖောက်လုပ်ခဲ့ကြဟန်တူ၏။
သို့သော် မကြာမီ အဆီးရီးယားနှင့် အီဂျစ်နိုင်ငံများမှာကဲ့သို့ ရေကြောင်းသယ်ယူပို့ဆောင်ရေး၌ ခရီးတွင်ကျယ်စေရန် တူးမြောင်းကို ဖောက်လုပ်လာကြသည်။
ရောမလူမျိုးတို့သည် တူးမြောင်းများကိုဖောက်၍ မာ့စနှင့် ရိုင်းမြစ်များကို ဒန်းညုမြစ်နှင့် ဆက်ပေးခဲ့သည်။
ကမ္ဘာပေါ်တွင် ရှေးအကျဆုံးနှင့် အကြီးဆုံး တူးမြောင်းမှာ တရုတ်နိုင်ငံရှိ ယူဟိုးခေါ် တူးမြောင်းကြီးဖြစ်၍ ထိုတူးမြောင်းကြီးသည် မိုင်ပေါင်း ၁၀၀၀ ကျော် ရှည်လျားသည်။
ဟန်ချိုမြို့နှင့် တီယန်စင်မြို့ကို ဆက်ပေးလေသည်။
ရှေးအထက်ကျော်ကာရီက တူးမြောင်းများကို ဖောက်ခဲ့သော်လည်း၊ ကုန်းမြင့်ခံလျက်ရှိသော ဒေသတို့၌ ထိုကုန်းမြင့်များကို လှေသဗ္ဗန်တို့ကျော်လွှားသွားနိုင်အောင် ကြံဆောင်နိုင်ခြင်းမရှိခဲ့ချေ။